อิมแพ็ค พลิกโฉม รวม 2 งานก่อสร้างจัดเวทีใหญ่ หนุนอุตสาหกรรม
อิมแพ็ค จับมือพันธมิตร ผนึกกำลัง จัดเวทีเพื่ออุตสาหกรรมก่อสร้างและคอนกรีต 6-8 ก.ย.นี้ รวบรวมกว่า 500 บริษัทและแบรนด์ชั้นนำ แสดงสินค้าพื้นที่กว่า 23,500 ตารางเมตร คาดร่วมงานกว่า 9 พันราย ทั่วภูมิภาค,นางสาวพรพรรณ บุลเนอร์ ผู้อำนวยการ อิมแพ็ค เอ็กซิบิชั่น ออกาไนเซอร์ บริษัท อิมแพ็ค เอ็กซิบิชั่น แมเนจเม้นท์ จำกัด เปิดเผยว่า สมาคมอุตสาหกรรมก่อสร้างไทย ในพระบรมราชูปถัมภ์ ได้เป็นเจ้าภาพร่วมจัดงาน INTERMAT ASEAN รวมถึงสมาคมคอนกรีตแห่งประเทศไทย และสถาบันก่อสร้างคอนกรีตแห่งเอเชีย เป็นเจ้าภาพร่วมจัดงาน Concrete Asia ซึ่งจากการสนับสนุนจากพันธมิตรที่แข็งแกร่งนี้ จะยกระดับให้การจัดงาน INTERMAT ASEAN และ Concrete Asia เป็นเวทีกลางเพื่ออุตสาหกรรมก่อสร้างและคอนกรีตที่ครบวงจรที่สุด,อย่างไรก็ตาม เพื่อการเตรียมความพร้อมก่อนจะถึงงาน INTERMAT ASEAN และ Concrete Asia 2018 ที่จะเกิดขึ้นปลายปี คณะผู้จัดงานจึงจัดงาน INTERMAT ASEAN & Concrete Asia 2018 Industry Networking Night เพื่อรวบรวมผู้ประกอบการที่อยู่ในอุตสาหกรรมก่อสร้าง และคอนกรีต ร่วมรับฟัง มุมมองใหม่เกี่ยวกับอุตสาหกรรมก่อสร้าง และคอนกรีต จากผู้เชี่ยวชาญ นอกจากนี้ภายในงาน INTERMAT ASEAN และ Concrete Asia 2018 ยังมีสัมมนาที่น่าสนใจอีกหลากหลายหัวข้อ รวมถึงเทคโนโลยีใหม่ที่สามารถจับต้อง และทดลองใช้ได้ภายใต้การดูแลของผู้เชี่ยวชาญ,ด้านนายสังวรณ์ ลิปตพัลลภ นายกสมาคม สมาคมอุตสาหกรรมก่อสร้างไทยในพระบรมราชูปถัมภ์ กล่าวว่า ด้วยโครงการก่อสร้างที่เพิ่มมากขึ้น งาน INTERMAT ASEAN จึงเป็นเวทีที่สมบูรณ์แบบสำหรับผู้รับเหมา ที่มองหานวัตกรรมใหม่ๆ เพื่อลดต้นทุนการผลิต ลดเวลาในการดำเนินโครงการ และชดเชยความต้องการแรงงาน ในขณะที่สามารถเพิ่มผลผลิตได้,รศ.ดร.พิชัย นิมิตยงสะกุล ประธานผู้ก่อตั้งและที่ปรึกษา สมาคมคอนกรีตแห่งประเทศไทย เผยว่า ขณะนี้บริษัทคอนกรีตจะต้องเพิ่มกำลังการผลิต เพื่อตอบสนองความต้องการในผลิตภัณฑ์คอนกรีตสำหรับโครงการก่อสร้าง จึงต้องพึ่งพานวัตกรรมเพื่อลดผลกระทบต่อสิ่งแวดล้อม.
อิมแพ็ค จับมือพันธมิตร ผนึกกำลัง จัดเวทีเพื่ออุตสาหกรรมก่อสร้างและคอนกรีต 6-8 ก.ย.นี้ รวบรวมกว่า 500 บริษัทและแบรนด์ชั้นนำ แสดงสินค้าพื้นที่กว่า 23,500 ตารางเมตร คาดร่วมงานกว่า 9 พันราย 
INTERMAT ASEAN,อุตสาหกรรมก่อสร้าง,อิมแพ็ค,สมาคมคอนกรีต,Concrete Asia,ข่าวทั่วไป